**הפדרציה הבין-לאומית לספורט אלקטרוני** (באנגלית: **International e-Sports Federation**, בראשי תיבות: **IeSF**) היא גוף בינלאומי שנוסד על ידי תשע מדינות אירופאיות ואסייתיות במטרה לקדם את ענף הספורט האלקטרוני ברמה העולמית ולהביא להכרת הענף כספורט לכל דבר.

היסטוריה
--------

הפדרציה הבינלאומית לספורט אלקטרוני הוקמה באוגוסט 2008 כדי לקדם את הספורט האלקטרוני ולהביא להכרתו כספורט לכל דבר ברמה הבינלאומית. הפדרציה נוסדה על ידי 9 התאחדויות ספורט אלקטרוני: הולנד, קוריאה הדרומית, דנמרק, גרמניה, וייטנאם, בלגיה, שווייץ, אוסטריה וסין. בנובמבר של אותה השנה, ערכה הפדרציה אספה כללית בהשתתפות כל המדינות החברות, על מנת לדון באמצעים לקידום הספורט האלקטרוני והפיכתו לספורט ברמה הבינלאומית. לאחר מכן החלה הפדרציה בגיוס מדינות חדשות לשורותיה על ידי הקצאת ארגון ספורט אלקטרוני אחד עבור כל מדינה, גם מחוץ לתחומי אירופה ואסיה, באמריקה, אפריקה ואוקיאניה. הפדרציה נוסדה וממוקמת בסיאול, קוריאה הדרומית.

משנת 2009 עורכת הפדרציה את **אליפות העולם בספורט אלקטרוני** בכותרי ספורט אלקטרוני נבחרים. בשנת 2009 ערכה הפדרציה את ה**IeSF Challange**, בשנת 2010 נערכה אליפות **IeSF Grand Final** ומשנת 2011 מתקיימת האליפות תחת השם **IeSF World Championship**. בשונה מאליפויות בינלאומיות אחרות הנערכות באזורים שונים בעולם, בהן משתתפות קבוצות מקצועיות, האליפויות המאורגנות על ידי הפדרציה מיועדות להשתתפות נבחרות לאומיות. לפיכך, כל מדינה יכולה לשלוח רק קבוצה אחת (במסגרת טורניר לכותר קבוצתי, או שחקן יחיד במסגרת טורניר לכותר יחידים), אשר מורכבת משחקנים לאומיים בלבד (בניגוד לקבוצות מקצועיות אשר מורכבות משחקנים ממדינות שונות). אליפות העולם בספורט אלקטרוני של הפדרציה הבינלאומית היא הראשונה לקיים טורנירים עבור נבחרות. בנוסף, משנת 2012 הפדרציה העולמית מקיימת טורנירים נוספים במסגרת אליפות העולם, המיועדים לנשים בלבד.

במהלך תקופת אליפות העולם, מארחת ה-IeSF גם את סימפוזיון הספורט האלקטרוני השנתי, בו עולות סוגיות מפתח לדיון בין המשתתפים. בנוסף, מאחרת הפדרציה את האספה הכללית השנתית, בה משתתפים ראשי ארגוני הספורט האלקטרוני הלאומיים, ובה דנים נציגי המדינות בהתפתחות הספורט האלקטרוני, ומקבלים דיווח על תוצאות התוכניות והפעילויות של ה-IeSF, וכן דיווח על מצב ההתקדמות של הענף בכל מדינה.

בשנת 2010 הגישה העמותה לגיימינג תחרותי בישראל בקשת הצטרפות רשמית ל-IeSF, ולאחר דיון באספה הכללית אושרה הבקשה וישראל צורפה לרשימת המדינות החברות בפדרציה. מאז, נשלחה נבחרת ישראל לאליפויות העולם של ה-IeSF, ונציגים ישראליים השתתפו בדיונים והאסיפות של הפדרציה.

בשנת 2013 הגישה הפדרציה בקשת הצטרפות אל האגודה הכללית לפדרציות הספורט הבינלאומיות. במידה ותתקבל הפדרציה לאגודה, יפתח בפניה ערוץ ישיר לשיתוף פעולה עם פדרציות ספורט בינלאומיות אחרות, כמו הוועדה האולימפית, לצורך הכללת הספורט האלקטרוני באירועי מגה-ספורט בינלאומיים.

אליפויות וטורנירים
------------------

כחלק ממאמציה לקידום הענף בעולם, מארגנת הפדרציה, אחת לשנה, את אליפות העולם בספורט אלקטרוני. העיר אילת נבחרה לארח את אליפות העולם ב-2020:

| שנה | שם רשמי | מיקום | כותר משחקים | מנצחת | נבחרת במקום שני | נבחרת במקום שלישי |
| --- | --- | --- | --- | --- | --- | --- |
| 2009 | **IeSF Challenge** | טייבק, קוריאה הדרומית | FIFA Online, WarCraft III: The Frozen Throne | קוריאה הדרומיתקוריאה הדרומית קוריאה הדרומית | הרפובליקה העממית של סיןהרפובליקה העממית של סין  סין | רומניהרומניה רומניה |
| 2010 | **IeSF Grand Final** | טגו, קוריאה הדרומית | FIFA Online, WarCraft III: The Frozen Throne | קוריאה הדרומיתקוריאה הדרומית קוריאה הדרומית | הולנדהולנד הולנד | רומניהרומניה רומניה |
| 2011 | **IeSF World Championship** | אנדונג, קוריאה הדרומית | StarCraft II, FIFA Online | שוודיהשוודיה שוודיה | קוריאה הדרומיתקוריאה הדרומית קוריאה הדרומית | רומניהרומניה רומניה |
| 2012 | **IeSF World Championship** | צ'ונן, קוריאה הדרומית | Alliance of Valiant Arms, StarCraft II, Tekken Tag tournament 2 | קוריאה הדרומיתקוריאה הדרומית קוריאה הדרומית | אוסטריהאוסטריה אוסטריה | רומניהרומניה רומניה |
| 2013 | **IeSF World Championship** | בוקרשט, רומניה | League of Legends, StarCraft II, Tekken Tag tournament 2 | קוריאה הדרומיתקוריאה הדרומית קוריאה הדרומית | שוודיהשוודיה שוודיה | רוסיהרוסיה רוסיה |
| 2014 | **6th e-Sports World Championship** | באקו, אזרבייג'ן | DOTA 2, StarCraft 2, Tekken Tag Tournament 2, Street Fighter, Hearthstone | קוריאה הדרומיתקוריאה הדרומית קוריאה הדרומית | הרפובליקה העממית של סיןהרפובליקה העממית של סין  סין | פינלנדפינלנד פינלנד |
| 2015 | **7th e-Sports World Championship** | סיאול, קוריאה הדרומית | League of Legends, StarCraft 2, Hearthstone | סרביהסרביה סרביה | קוריאה הדרומיתקוריאה הדרומית קוריאה הדרומית | הרפובליקה העממית של סיןהרפובליקה העממית של סין  סין |
| 2016 | **8th e-Sports World Championship** | ג'קרטה, אינדונזיה | League of Legends, StarCraft 2, Hearthstone | קוריאה הדרומיתקוריאה הדרומית קוריאה הדרומית | פינלנדפינלנד פינלנד | אוסטריהאוסטריה אוסטריה |

מדינות חברות
------------

המדינות החברות ב-IeSF:

**אירופה**

* אוסטריהאוסטריה אוסטריה
* אזרבייג'ןאזרבייג'ן אזרבייג'ן
* בלגיהבלגיה בלגיה
* בולגריהבולגריה בולגריה
* דנמרקדנמרק דנמרק
* פינלנדפינלנד פינלנד
* צרפתצרפת צרפת
* גאורגיהגאורגיה גאורגיה
* גרמניהגרמניה גרמניה
* יווןיוון יוון
* ישראלישראל ישראל
* איטליהאיטליה איטליה
* הולנדהולנד הולנד
* נורווגיהנורווגיה נורווגיה
* פורטוגלפורטוגל פורטוגל
* רומניהרומניה רומניה
* רוסיהרוסיה רוסיה
* סרביהסרביה סרביה
* ספרדספרד ספרד
* שוודיהשוודיה שוודיה
* שווייץשווייץ שווייץ
* טורקיהטורקיה טורקיה
* בריטניהבריטניה בריטניה

**אסיה**

* בנגלדשבנגלדש בנגלדש
* הרפובליקה העממית של סיןהרפובליקה העממית של סין  סין
* טאיוואןטאיוואן טאיוואן
* הודוהודו הודו
* מלזיהמלזיה מלזיה
* האיים המלדיבייםהאיים המלדיביים האיים המלדיביים
* מונגוליהמונגוליה מונגוליה
* הפיליפיניםהפיליפינים הפיליפינים
* קוריאה הדרומיתקוריאה הדרומית קוריאה הדרומית
* סינגפורסינגפור סינגפור
* סרי לנקהסרי לנקה סרי לנקה
* וייטנאםוייטנאם וייטנאם

**אפריקה**

* מצריםמצרים מצרים
* נמיביהנמיביה נמיביה
* דרום אפריקהדרום אפריקה דרום אפריקה

**אמריקה**

* ברזילברזיל ברזיל
* קנדהקנדה קנדה
* מקסיקומקסיקו מקסיקו
* ארצות הבריתארצות הברית ארצות הברית

קישורים חיצוניים
----------------

* אתר האינטרנט הרשמי של הפדרציה הבין-לאומית לספורט אלקטרוני
* הפדרציה הבין-לאומית לספורט אלקטרוני, ברשת החברתית פייסבוק

* הפדרציה הבין-לאומית לספורט אלקטרוני, ברשת החברתית אקס (טוויטר)
* העמותה לגיימינג תחרותי בישראל
* הוכרזה האליפות ה-6 בבאקו

הערות שוליים
------------

1. ↑  אליפות העולם בספורט אלקטרוני 2014: ההכרזה הרשמית (עמ' 1), ‏01 ביוני 2014